
Rádióinterferencia alpú hibatűrő objektumkövetés

Jelen tudományos munkában egy újszerű rádióinterferencia alapú követési módszer kerül bemutatásra, amely képes egyszerű, az eszközök közötti kommunikációra is alkalmas rádió adó-vevővel felszerelt objektumok követésére, rögzített helyzetű, infrastrukturális rádió adó-vevő eszközök segítségével. A követett eszköz helyzetének meghatározása nem igényel előzetes információkat vagy méréseket a követés helyszínéről, csak az infrastrukturális eszközök helyzete és a követett objektum kiindulópontjának ismerete szükséges. A bemutatásra kerülő megoldás, több eszköz és redundáns mérések felhasználásával képes kezelni a zajos, hibás, vagy hiányzó mérési adatokat. A dolgozat először ismerteti a szükséges irodalmi hátteret majd a követéshez használt módszert, végül a javasolt megoldás hatékonysága kerül bemutatásra szimulációkkal és valós mérési eredményekkel.



